Afrika pito

La afrika pitoOrnitologia taksonomio. () estas afrotropisa birdospecio el la familio de pitedoj. Ĝi havas 3 subspeciojn troviĝantajn en Afriko. Nur la eosta subspecio estas migranta.

Taksonomio
Laŭ AviListAviList v2025, konsultita la 29-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta angolensis Vieillot, LJP, 1816 - afrika pito
Pitta angolensis pulih Fraser, L, 1843
Pitta angolensis angolensis Vieillot, LJP, 1816
Pitta angolensis longipennis Reichenow, A, 1901

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, African Pitta..

La specia epiteto angolensis estas la latinigo de Angolo, en kiu la nomiga subspecio parte troviĝas.

Aspekto
Ambaŭ seksoj estas similaj. Terry Stevenson; John Fanshawe (2004). Birds of East Africa: Kenya, Tanzania, Uganda, Rwanda, Burundi. Helm Field Guides. p. 278. ISBN 0-7136-7347-8.  La krono, vizaĝo kaj orelkovriloj estas plene nigraj, kaj la gorĝo estas pale salmorozkolora. La larĝa brovo estas flavbruna ĝis brunflava. La flankoj, brusto kaj kolflanko estas mustardflavaj, olivecaj sur la supra brusto. Kelkaj okcidentaj birdoj havas la bruston tre verdecan. La flugilkovriloj estas malhelverdaj kaj kun pinto turkisblua, aŭ nigraj kaj kun pinto turkisblua kaj tre blua. La mantelo kaj dorso estas verdaj, kaj la pugo kaj supraj vostkovriloj pale turkizbluaj. La flugiloj estas rondetaj, kaj la unuarangaj flugilplumoj estas nigraj kun palaj kaj blankaj pintoj. La bazoj de la centraj unuarangaj flugilplumoj formas blankan kvadraton, okulfrapan dumfluge Zimmerman, Dale A.; et al. (1999). Birds of Kenya and Northern Tanzania. Princeton University Press. p. 495. ISBN 0-691-01022-6.  aŭ dum parado. La ventro kaj subvostaj kovriloj estas karmezinruĝaj, kaj la kruroj estas rozkoloraj. Nematuraj birdoj havas pli obtuzan plumaron kun flavrozkolora pugareo kaj flavbruna gorĝo. McLachlan, G. R.; Liversidge, R. (1965). Roberts birds of South Africa (5a presaĵo, reviz. eld.). Cape Town: John Voelcker Bird Book Fund. p. 246. ISBN 0-620-00575-0. 

Disvastiĝo kaj habitato
La afrika pito vivas en Afriko en 2 grupoj:
La uesta grupo, ne migranta, respondas al la subspecioj:
P. a. pulih, kiu troviĝas malkontinue de sudeosta Gvineo kaj Sieraleono eosten ĝis suduesta Kameruno.
P. a. angolensis, la nomiga subspecio, kiu troviĝas de suduesta Kameruno suden ĝis norduesta Angolo.
La eosta grupo respondas al la subspecio P. a. longipennis kaj reproduktiĝas de sudeosta Tanzanio suden al suda Mozambiko kaj uesten al eosta Zambio kaj norda Zimbabvo. Ĝi estas migranta kaj vintras norden de suda Centrafrikio kaj norda DRK eosten al suda Kenjo kaj norda Tanzanio.

La specio vivas en duonfalfoliaj kaj ĉiamverdaj pluvarbaroj, arbustaroj kaj marĉaj lokoj, ĉiam kun densa subkreskaĵaro, en ebenaĵoj kaj montetoj ĝis 1000 m.

Referencoj

Kategorio:Pitedoj
Kategorio:Paseroformaj
Kategorio:Birdoj de Afriko